محتوى القصة الشخص: مكيهمش كيفاش وصل.. المهم راه عندي دبا.. كنزة: كلكم بحال بحال.. الشخص: حتا تسيفطي الوقت.. و كنفضل غدا تقضي.. تقدري تمشي دبا.. كنزة: وقفات و هي كتشوف فيه.. مخلاش ليها حتا الفرصة قين تجاوبو.. بدات كتعاير فيه فنفسعا و هي كتحس بيهم كيغطيو ليها على عينيها مرة خرى.. طلعات نفس و خرجات مع الحرس و هما موجهينها.. مسح على راسو و دار ليهم اشارة باش اشعلو النور.. شعل غير ضوء خافت.. مراد: دايرة لينا فيها ذكية ا لالة كنزة.. عايقة و فايقة.. خسارة.. طلعات اكرام ذكى منك.. دار ابتسامة جانبية هاحنا غنشوفو لؤي اش غيدير فاش اعرف بحريرتك.. و حتا نتا ا جوزيف.. واصلة نوبتك.. اما يوسف.. نتا بوحدك حتا نسالي ليك.. كنزة يا كنزة.. مزيانة هاد البنت.. الزين و الفورمة هه.. ريان : شفتي ا خويا.. هانا فدتك دبا.. كنعرف نضبر على البنات ياك.. و لكن صدفة زويينة.. .مراد: حط إيدو على كتف ريان خاصك تعرف بللي مكاينة حتا حاجة فالحياة سميتها الصدف.. ريان: ميمكنش.. دبا نتا لي مخطط لهاد القصة كاااملة.. و غير باش توصل للؤي و جوزيف.. مراد: اه.. و نقدر ندير ما كثر دور وجهو شاف فيها.. لقاها كتركل و تحرك فراسها.. كتمتم باغا تهدر.. دار لرجالو اشارة.. قرب ليها واحد منهم و جر ليها اللصاق من على فمها حتا غوتات لورين: غتندددم على هادشي لي كدير.. غتندم بزاااف.. مغيخليوكش هاني فحياتك.. مراد: واش مكتسكتيش شوية.. و لا ياكما نتي لي غتوريني اش ندير.. متخافيش عليا.. حاسب اموري.. لورين: كنقسم ليك حتا نهار غيعرفوك مغيرحموكش.. نتا مزال معارفهم مزيان.. الى درتي هادشي لي فبالك.. لؤي و جوزيف غينوضو حرب عمرك شهدتيها.. غيدمروك حتا لآخر نفس.. اما يوسف واخا يبان ليك هاكا.. نهار ينفاجر.. النار لي بداخلو.. غتحرق كلشي.. دار اشارة لرجالو بمعني قتلوها.. داكشي لي كان تقدم واحد فيهم و لوا على عنقها حبل غليض و بدا كيزير فيه.. لورين: بصوت مقجوج غتشوف كلشي على عينيك.. واحد النهار غتموت ابشع موتة.. مغيرحموكش.. راك كتلعب بالنار.. ماشي لي غتحرقك.. لي غتنفاجر فوجهك..... سكتات فاش مبقاش النفس كيوصلها.. ولات كتركل و وجها كللو زراق.. شافت الموت قدامها.. ولات كتفكر فايامها كاملين معاهم بربعة.. يوسف جوزيف لؤي و ياسر.. كرهات راسها حيت فكرات تغدر بيهم و تقلب وجهها.. بقات هكاك حتا ترخااات.. عينيها تقلبو.. حيدو عليها الحبل و دلا راسها.. حلوها من الرباطي و طاحت على الارض ميتة.. وصلات لفين كانت حاطة سيارتها من قبل.. وقفاتها و نزلات.. مبغاتش تهز الفلوس.. اولا معندها مدير بيهم.. و تانيا معندهاش كيفاش دخلهم.. لبسات مونطوها و بقات غادة و رجعات دخلات من نفس البلاصة لي خرجات منها.. بقات غادة كتسلت تاني حتا دخلات لبيتها و سدات عليها عاد رتاحت.. ابتاسمات و هي فرحانة بداكشي لي دارت.. كان كيتملكها خوف كبير فلول.. و لكن دبا حتا هي غتستافد.. حيدات المونطو و الصبادري لاحتهم.. و تلاحت فوق فراشها.. معقلاتش على راسها حتا دخلات فنوم عميييق.. كانت عيانة بزاااف.. صبح صباح جدييد.. حلات عينيها بشوية.. دورات اديها حطاتها على بلاصتو مكينش.. ناضت بشوية كتحك فعينيها.. حتا حلاتهم.. شافتو مفرش سجادة و كيصلي.. ربعات رجليها و هي حاضياه بلهفة كيفاش متخشع فصلاتو.. هادشي لي كانت كتمنا طوول حياتها.. حمدات الله فنفسها.. حيت و اخييرا رجعات لقلبها الفرحة.. عائلتها كلها جنبها دبا.. لي ولدوها و لي رباوها.. الشخص لي كتبغي راجلها دبا و اب لولادها.. تقدر تقولها لكلشي دبا.. و بلا متحشم... فاقت من سهوتها فاش شافتو سالا الصلاة.. اكرام : الله اتقبل.. نزار و هو كيجمع فالسجادة اميين.. مشا بخطوات بطيئة فاتجاهها.. و طلع فوق السرير بحالة كيحبو عندها.. كيشوف فعينيها و هي راجعة بلور.. محساتش حتا جرها و خشاها تحتو.. نزار: كيدوز إيدو على وجهها و نتي مكتصليش.. اكرام : لا.. راني نافسة واقيلا.. نزار: قرب ليها باسها بوسة خفيفة حدا فمها حتا بورشها ممم و امتا غيسالي هاد النفاس.. اكرام : مزال الحال غير تهنا.. يللا دوزت شي 12 يوم هكاك.. نزار: اصلا هاد النفاس لاش دايرينو.. اكرام : الله لي خالقنا هكاك.. باغيني نتحاسب معاه.. نزار: دور إيدو على خصرها كنبغيك.. تلاقاو شفايفهم و دخلو فقبلة طويييلة.. قبلة كتعبر عليهم.. على اشواقهم و على حبهم... نمشيو لغرفة خرى قريبة منهم.. كان حاضيها و حاضي ملامحها البريئة.. و هي مزالة ناعسة.. محساتش على راسها حتا قربات جيهتو و دورات ادياتها على خصرو عنقاتو.. نزل عينيه شاف صدرها خارج.. مبقاش مغطيه ليزار.. حط ادو على كتافها و بقا مطلعها على طراف صبعانو.. حتا وصل لوجهها.. حس بيها تبورشات.. حلات عويناتها بشوية و هي كترمش فيهم.. بلا متحس ابتاسمات ليه.. آلاء : صباح الخير.. لؤي: صباح النور.. نزلات عينيها شافت فراسها لقات صدرها عريان.. طلعات ليزار و رجعات شافت فيه.. لؤي: مكرهتش كل صباح نحل عليك عيني.. آلاء : ابتاسمات ديما غتلقاني معاك.. كل صباح غنكون جنبك.. لؤي: كنبغيك.. نتي احسن حاجة فحياتي.. آلاء : زادت زيرات عليه و خشات راسها فصدرو حتا نتا... وقع الصمت واحد 5 دقائق.. صوت انفاسهم و ضربات قلبهم المنتضمة الوحيدين لي كيتسمعو.. حتا كسرات آلاء هاد الصمت آلاء : لؤي.. لؤي: ممم.. آلاء : بغيت نقول ليك شي حاجة.. لؤي: قولي.. آلاء : بعدات عليه شوية و ناضت جلسات.. و هي كتحيد فشعرها من على عينيها احم.. فالحقيقة... لؤي: جلس هو التالي مقابل معاها و شد ليها فيديها بلا متخلعيني.. مالك.. آلاء : مكين لاش تخلع.. هزات إيديه و حطاتها على بطنها و هي مبتاسمة انا حاملة.. حاملة بولدنا.. مبقا والو و نوليو عائلة.. معرف باش تبلا.. تخلطات عليه الفرحة مع الصدمة.. ناض هزها.. نزل من فوق السرير و هو كيدور بيها فأرجاء الغرفة.. بانت الفرحة فبريق عينيه الزرقين.. كيضحك بابتسامة عريضة و حتا آلاء كضحك معاه.. لؤي: و اخيرا غنولي اب.. آلاء : هزات راسها باه.. مبروك علينا.. وا حطني دبا.. غا بشوية عليا.. لؤي: حطها و شد ليها وجهها بين إيديه هادا احسن خبر غنسمعو.. بغيت كلشي يفرح بيه.. آلاء : انشاء الله.. نرجعو لاكرام.. من بعد ما فطرات فغرفتها و رضعات ولادها.. خلات جوزيف خارج على ود شي خدمة.. و نزلات و هي هازة نور و الخادمة هازة قمر.. مشات فاتجاه الصالون.. يللا جات دخل بانت ليها كاميليا جالسة هي و لالة فاطمة.. غير شافتها بلعات ريقها و دارت باش ترجع بحالها.. حتا كتوقفها بصوتها.. كاميليا: تسناي.. متمشيش.. اجي ا بنتي.. دارت اكرام كتشوف فيها و هي مستغربة.. مفهمات والو.. دخلات و جلسات جنب لالة فاطمة.. و كاميليا دارت اشارة للخادمة باش تعطيها قمر.. كاميليا: غزااالة.. يا ربي تحفضهم بزوج.. الفناكش.. اكرام: آمين.. كاميليا: هزات راسها شافت فاكرام بجدية سمع ا بنتي.. انا هاد الخبار كانت صعيييبة عليا.. و لكن ما بيدي ما ندير.. هادا قرارو.. و انا عارفة ولدي.. حتا حد ميقدر يأثر عليه.. بالسيف عليا نتقبل الواقع.. و مبغيتش نضلمك حتا نتي معايا.. اكرام : مفهمتش.. كاميليا: ا بنتي حتا نفهم انا بعدا.. انا عزيزة عليا جداك بزاااف.. و فمقام ماما.. و حتا الام ديالك.. كانت عزيييزة فقلبي.. كثر من ختي.. و ربي وحدو لي شاهد.. سولي داداك كنا بحال الخواتات.. واخا كان بينا فارق ديال الاديان.. دبا بالسيف عليا نتقبل ولدي سلم.. كون كنتي شي وحدة خرى كنت غنكرهك.. و لكن منقدرش.. كتشبهي لمك بزااف.. كنتمنا تكوني كتشبهي ليها حتا فطباعها.. اكرام : نزلات دمعة حارة على عينيها.. و لكن سرعان مامسحاتها الله ارحمها.. اصلا انا مكنعرفش عليها شي حاااجة.. كاميليا: ماماك كانت احسن حاجة طرات فحياتنا كاملات.. هيام.. فعلا مكينش شي حاجة توصفها.. لوحة رسمها ربي فجمالها.. و اخلاقها شي حاجة مكتوصفش.. هي الوحيدة لي كانت كتوريني صورة زوينة على الاسلام.. باقا عاقلة ا لالة فاطمة فاش دارت الحجاب.. انا لي مرة و تزعطت فيها.. فاطمة: اااه ا بنتي مكدبتيشي.. كانت المثال على الاسلام.. تنهدات و وقفات انا غنمشي نشوف اش ندير.. لميااااء لميااااء.. كانت كتناديها و هي خارجة.. غير خرجات مشات كاميليا جلسات جنب اكرام و هي مزال هازة قمر كاميليا: كنتمنا تكوني نتي بحال ماماك... حيت كنزة ماشي بحالها.. كنزة من طول عمرها عندها حب التملك.. كتبغي كلشي ديالها واخا تعرف تاخدو بالغصب.. خايفة انها دير شي حاجة تندم عليها حياتها كاملة.. و لكن لي متأكدة منو.. ان فداخلها كاين واحد الجانب زوين.. بغيت غير نقرب منك عائلتك كثر.. عارفاك مزالة جديدة على هاد الجو.. و مزال مكتعرفيهم حق المعرفة.. اكرام: شكرا.. كاميليا : لاش.. اكرام: مكرهتينيش.. فكرت انك غتكوني كارهاني دبا.. عارفة صعيبة عليك انك تشوفي ولدك كيمشي من بين إيديك.. حيت حتا انا ام.. و لكن ا خالتي.. الاسلام هو الدين عند الله.. و شكرا.. حيت قربتيني من ماما.. عمر شي حد ما فكر اعاود ليا عليها.. عرفت غير سميتها و شفت صورتها.. و حتا دادا فيما نسولها عليها كتهرب من الجواب.. كاميليا: داداك معمرها تقبلات ماماك كزوجة ابن.. دوزات عليها الوييييل الكحل.. تقدري تقولي كيفما كدير دبا لآلاء.. غير باباك الله ارحمو كان كيقدر لالة فاطمة بزاااف.. و كان كيضلم هيام مسكينة.. ماشي بحال لؤي.. راك شفتيها دبا غير جبدناها خرجات.. اكرام : الله اسمح ليها و صافي.. شافت فقمر شو نعسات هه.. ديما كتنعس و عينيها محلولين.. كاميليا : عادي راها باقا صغيرة.. و متبقاش تنزلهم بزاف.. ممزيانش ليهم.. الدراري باقين صغار نتينا لي كتلعب بيهم.. اكرام : مكنقدش نزل و نخليهم... كاميليا : لا.. متولفهمش الهزان.. غير رضعهم من بعد كمطهم.. و خليهم ينعسو.. طلع دبا نييت.. متبقاش تخرجهم.. و الخدامات يبقاو حاضيينهم.. علاه مالهم شنو خدمتهم هنا.. جلسو مجموعين كيتغداو.. طاولة طويييلة جامعاهم و الخدم ضايرين بيهم.. عائلة كبيييرة.. من طبقات و عادات مختالفة.. و ماشي كلهم كيجمعهم الدم.. كتجمعهم علاقة كبر.. علاقة أسمى من هادشي كامل.. كانو يهدرو فمختلف المواضيع.. شي كيضحك شي كيهدر بجدية و شي كيتغزل.. من غير وحدة.. لي كانت جالسة كتلعب بالفورشيط فيديها و هي كتفكر فحريرتها.. خديجة و غيثة ملقاوش مشكل على انهم ماشي من نفس الطبقة.. بالعكس تصرفو على راحتهم.. و حتا حد مهدر معاه.. اساسا واخا غالب عليهم الفقر.. هما ناس راقيين.. راقيين بأبسط الحوايج.. كيفاش اجلسو و كيفاش اياكلو.. ماشي شي حاجة كتخص غير الطبقة الراقية.. العكس تماما.... كملو غداهم و طلع كل واحد لغرفتو.. اكرام كانت مزالة واقفة مع لالة فاطمة على شي خدامات و كيهدرو.. دارت كتبان ليها خديجة واقفة.. لابسة جلابتها و كتسنا فيها تيالي الهدرة.. اكرام : ماما.. فين غادة.. شفتك لابسة جلابتك.. خديجة: اوا ا بنتي شغنقول ليك.. خاص نرجعو لكازا.. براكة علينا.. اكرام: ا ويلي ا ماما.. شمن رجوع و توما عاد جيتو.. سيري تجلسي الله اهديك ا الوليدة.. فاطمة: اه بصح.. بنتي عندها الحق.. مزال عليك الحال.. متمشيشي دبا.. خديجة: مكرهتش ا لالة فاطمة.. و لكن منقدرش.. لابد منمشي.. راك عارفة ولاد غيثة مع المدراسة.. غيبو واحد اليوماين باراكة.. يرجعو لقرايتهم.. اكرام : علاه ما القرايا غطير.. راها كتسناهم غير بقاو مزال ماما عفاك.. خديجة: و الله ا بنيتي منقدر.. مرانيش مولفة هاد الجو.. و منقدرش نبقا فيه.. راك عارفاني ا بنتي.. خاصني نمشي.. اكرام : اش غنقول ليك ا ماما.. مكرهتكش تبقاي معايا مزال.. خديجة : اوا هادشي لي عطا الله ا بنتي.. اكرام : مشات عنقاتها و هي مطلعة شفاتها السفلى غنتوحشك بزاااف.. خديجة : تااانا ا بنتي تانا.. و رد البال لراسك و لراجلك.. و حتا وليداتك.. متبقايش تلعبي بيهم.. را شفتك كيكديري ليهم.. غتصدقي خارجة عليهم.. اكرام : فههمت ا ماما.. مخاصش نبقا نزلهم نخليهم فبيتهم غير نرضعهم نكمطهم باش انعسو.. خديجة : هاااكاك ا بنتي.. حيت باقين صغار و كيبغيو انعسو مزيااان.. اجي كيكديري معاهم بليل.. اكرام : كيبقاو معاهم الخدامات.. حيت راجلي المصون مناقصوش الصداع.. خديجة : من حقو هه.. و حتا نتي تبتي لرض شوية راك مزالة نافسة و نتي كطيري.. فاطمة : اييه ءولها.. راني عيت فيها.. و لي فراسها فراسها.. خديجة : انا لي عارفاها.. واخا تعياي تخبري عليها مكدير غير لي فراسها.. اكرام : شفتكم تافقتو عليا نتوما.. خديجة : بسلامة عليك ا بنتي هاد الساعة.. حنا باغين غير مصلاحتك.. رجعات عنقاتها و خرجات سلمات على غيثة عي و ولادها.. بقات واقفة حتا شافتهم طلعو فالسيارة و كسيرا بيهم الشيفور.. رجعات دخلات للدار و طلعات مباشرة عند التوأم.. طلات عليهم كانو ناعسين.. خرجات و مشات لغرفتها.. داز الوقت و وصل ليل.. من بعد ما تعشاو.. اكرام كيف عادتها مشات عند ولادها.. دخلات لقاتهم حالين عينيهم كيضحكو و الخدم جنبهم.. دخلات و جلسات كتلعب معاهم بشوية.. سهات فملامحهم البريئة.. معرفاتش لاش عندها شي احساس خيب.. حل نزار الباب و دخل.. دار اشارة للخادمات باش اخرجو و جلس جنب اكرام.. دور اديه على خصرها و جرها عندو.. حطات راسها على كتفو و هي مزال شادة فإيد قمر الصغيورة.. اكرام : فخبارك.. انا اسعد وحدة دبا.. كنت عايشة فغموض كبيير.. كنت حايرة و تالفة.. و لكن من نهار عرفتك.. كلشي تقاد فحياتي.. عنقاتو و هي خاشية راسها فصدرو كنبغيك.. نزار : نتي روحي و حياتي.. نتي النفس لي كناخد.. فت انا مرحلة الحب.. وصلت لواحد النقطة مكتوصفش.. ماشي حب و ماشي عشق.. شي حاجة كثر.. اكرام : يا ربي تخليك ليا.. دام الصمت لواحد المدة قصيرة.. صوت انفاسهم فقط لي كيتسمع.. حتا من التوأم مبقاش كيتسمع صوتهم.. طلات عليهم اكرام لقاتهم نعسو.. ناض نزار طفا عليهم الضو.. جات اكرام توقف لقات قمر مزال مزيرة ليها على صبعها.. وقفات و بقات كتشوف فيها.. باستها على راسها و هي كتشم فريحتها الطفولية.. حطات إيديها على شعرها كدوزها بشوية.. مسخاتش تبعد عليها.. قلبها ضارها من جيهتها.. عندها واحد الاحساس فشكل.. معارفاش لاش.. و لكن كتمنا يكون غير احساس و صافي.. اكرام : نزار.. شاف فيها بمعنى شنو نديهم ينعسو حدايا هاد الليلة عفاااك.. نزار: خللي عليك الدراري فالتيقار.. غتخصري ليهم نعاسهم.. اكرام: كترمش فعويناتها عفااااك.. نزار: لا هي لا.. عارفك غير غتعدبيهم بداك النعسة العجيبة ديالك.. اكرام : مقدرتش نخليهم.. ضارني خاطري و الله.. نزار: دار خارج راني دويت.. غير احساس و صافي.. اكرام : بصوت خافت سمعاتو غير هي كنتمنا.. دارت باست قمر و حيدات صبعها من وسط إيديها بشوية.. كانت مزيرة عليها.. مشات عند نور باستو هو التالي و هي كتشوف فملامحو.. قلبات الدورة باش تخرج.. يللا غتعتب الباب.. رجعات باستهم مرة خرى.. هاد المرة بوسة طويييلة.. مسخاتش تبعد عليهم.. خرجات سدات الباب بشوية و هي مراقباهم.. لقات نزار كيوصي فالخدم عليهم.. كيوصي و يهدد.. حدرات راسها شافت فالارض و بالها كللو مع ولادها.. حاسا بخوف كبير.. خوف غير طبيعي.. مكرهاتش تبقا معاهم.. و لكن سرعان ما لعنات الشيطان و مسحات هاد الافكار من بالها.. فجهة خرى كانت كدور فغرفتها بحال الحمقة.. معارفة مدير.. واش هاد القرار لي خدات هو الانسب ليها و لا لا.. حيدات هاد الافكار من بالها و هي كتفكر بللي هادي احسن طريقة باش تنتاقم.. اصلا الولد غيرجع ليهم.. غير غتحرق قلبهم شوية.. كيفما تحرقات هي.. تلاحت تكات فوق سريرها على الله يديها النعاس.. مزال الحال دبا.. خاص حتا ينعس كلشي.. بقات كتقلب حتا عيات.. والو ماجاهاش النعاس.. ناضت هزات تيلي ديالها و بدات كتلعب فيه.. خاصها غير دوز الوقت و صافي... هزات راسها شافت فالساعة.. الزوج ديال ليل.. غيكونو نعسو و شبعو نعاس.. ناضت لبسات بسرعة بحال البارح.. غير هاد المرة مهزاتش المونطو.. و لبسات كونفيرس بلا مكيدرش الصوت.. جمعات شعرها على شكل شفنجة و حلات الباب.. خرجات بلا حس غادة مع الكولوار.. وقفات شافت مع جنابها.. مكين حتا واحد.. حلات الباب بشوية و هي كدعي فنفسها ميكون حتا واحد فالغرفة.. طلات و هي تلمح زوج خادمات جالسات و معنزات فريوسهم.. داهم النعاس و هما حاضيين التوأم.. دورات وجهها شافت فالتوأم.. الضلام ماكيبان والو.. قربات كتشوف فيهم.. لابسين بزوج الابيض.. بدات كتفكر نور فين كينعس فاش كدوز عليه مرة مرة.. مدة دقيقتين و هي توقف قدامو.. عاد تفكرات.. قربات ليه بشوية هزاتو.. حطات إيد تحت من خصرو و لاخرة تحت ليكوش.. خشاتو فصدرها و هي كتحاول تخليه ناعس.. رجعات خرجات و سدات وراها الباب.. نزلات بخطوات بطيئة حتا وصلات لبلاصة البارح.. تحدرات حطات الولد فالارض.. و خرجات.. بقات متكية على كرشها و جراتو.. غير خرجاتو وقفات كتسوس فحالتها.. شافت مع جنابها و كملات طريقها.. مخداتش سيارتها هاد المرة.. مشات غير على رجليها حتا وصلات لعندهم.. كانت سيارة سوداء بحال ديال البارح.. غير شافوها خرجو نفس الرجال.. يللا جات تمد ليهم نور.. شافتو حل عينيه.. رجعاتو عندها و هي كتشوف فيه.. بدا كيضحك و كيمد إيدو لعندها.. تصدمات.. معرفات راسها باش تبلات.. بقات كتشوف فالبراءة لي فعويناتو و رجال مراد قدامها كيتسناو.. الراجل: بالانجليزية مدام.. صافي خاص ناخد الولد.. كنزة : خنزرات فيه مشغلكش.. دير خدمتك و تسنا.. رجعات كتشوف فنور بتردد.. معرفات مادير.. حارت و هي كتشوف فملامحو.. قصحات قلبها عطاتو ليه و هي كتمنا انه يكون راجل فكلمتو و يرجع الولد.. كنزة: تهلاو فيه.. حتا ترجعوه.. الحارس: هز راسو باه و طلع فالسيارة.. بقات واقفة كتشوف فيهم حتا طلعو فالسيارة و كسيراو.. غمضات عينيها و هي كتفكر فهادشي لي دارت.. حلات عينيها فاش تفكرات راسها فالزنقة فنصاصت الليل.. شافت مع جنابها و دارت كتمشا بسرعة حتا وصلات للرياض و دخلات كيفما خرجات.. صبح صباح جديد.. صباح غيغير مجرى حياتهم مرة خرى.. صباح غيتسبب فجروح كبيرة.. جروح متقدرش تداوى بسرعة.. و يمكن عمرها تداوى... حلات عينيها بشوية على أشعة الشمس لي داخلة من الشرفة.. فلحظة محساتش على راسها حتا ناضت قافزة.. شافت فنزار كيصلي قدامها كيف عادتو.. حطات إيديها على قلبها لي وللا كيضرب بسرعة مفهمات والو.. حاسا بشي حاجة فداخلها و معارفاش شناهيا.. اصلا ليل كللو و هي كتقلب.. منعساتش فراحتها.. حاسا باحساس خايب... نزلات من فوق السرير و مشات حلات الباب بلا متشوف مع جنابها.. تركيزها كللو فبلاصة وحدة.. خاصها طمن عليهم.. مشات بخطوات متسارعة مباشرة لغرفتهم.. و مع كل خطوة كيزيد خوفها كثر.. حلات الباب.. مبانوش ليها الخادمات.. قربات طلات عليهم.. بقات واقفة مشوكية.. حسات بقلبها تهز من بلاصتو.. ملقاتش قمر.. كاين غير نور.. حبسات راسها باش متسخفش غير بالسيف.. قوات راسها و فكرات بللي معندها قين تمشي.. تقدر تكون مع لالة فاطمة.. هي بنفسها ممتيقاش هادشي.. و لكن خاصها تمسك و لو ببصيص امل صغير.. نزلات جرية وحدة.. مشات نيشان للصالون.. لقات لالة فاطمة و كاميليا جالسات كيهدرو.. اكرام : كتهدر و هي كتلتاقط انفاسها.. بصوت مقطع و كيرجف دااادا.. داااادااا.. فاطمة : دارت فزع شافت فيها.. وجهها صفر مشا منو لون.. خلعاتها اكرام.. مالك ا بنتي.. شني عندك.. اكرام : دادا.. قمر.. قمر معندكش.. مهزيتيهاش.. فاطمة : لا ا بنتي.. مهزيتهاشي.. علاه مالها مكايناشي فبيتها.. اكرام : لا ا دادا.. لا مكيناش.. و حتا الخدامات مكيناتش.. كاميليا: صافي غير تهدني ا اكرام.. غتكون غير معاهم.. اكرام : لا.. هما مكينزلو الدراري فين.. فاطمة : تسنا ا بنتي نمشي نشوف.. يللا جات تهرج من الصالون.. دارو كاملات فاش سمعو صوت شي حد جاي كيجري.. كانت وحدة من الخادمات.. وقفات قدامهم و هي كترجف.. وجهها ولا زرق بالخلعة.. اكرام : فينها بنتيي.. فينها قمر.. دويي.. الخادمة : لالة.. خليني نشرح ليك.. اكرام : شنقات عليها بلا متحس.. شداتها من عنقها و لصقاتها مع الحيط و هي كتنفس بقوة و تغوت قلت ليك فييينها قمر.. فينهااا بنتيي.. الخادمة بقات ساكتة معندها كيفاش تهدر من غير صوت انفاسها لي كيتسمع بقوة.. خنقاتها.. جات كاميليا كتجر فيها.. بصعوبة باش قدرات تبعدها عليها.. طاحت الارض و هي حاطة إيديها على عنقها كتحاول تلتاقط انفاسها.. كلشي لي فدار سمعو الغوات و نزلو بسرعة.. بقاو واقفين و هما ما فاهمين والو.. من غير كنزة لي دارسة السيناريو كامل.. اكرام : مزالة كتغوت دوييي.. هدري قبل منقتلك.. نزار : اكرام اش كاين! مالك على هاد الحالة.. اكرام : سولها هي.. كتنعت فالخادمة ملقيتش قمر فبيتها.. و فاش سولتها مجاوباتش.. نزار : دوي نتي فين هي قمر ... الخادمة : كتهدر بصوت متقطع بالبكا و هي كتنخسس.. عينيها فزكو بالدموع سيدي.. و الله ماعرفت.. داتنا عينينا بزوج.. انا و البنت لي معايا.. موالفين كنتناوبو... و لكن هاد المرة معرفتش اش طرا لينا معقلناش.. او.. انفاجرات بالبكا او فالصباح ا سيدي ملقيناهاش..قلبنا الدار كاملة.. قنت بقنت و وااالو... كلشي تصدم.. نزلات عليهم هدرتها بحال الصاعقة على قلوبهم.. اكرام غير سمعات هدرتها طاحت الارض و هي كتبكي.. كتبكي بحرقة و هي كتنادي بنتي قمر.... تخنات عندها آلاء كتحاول تسكتها و تصبرها.. نزار العافية شعلات فيه.. عروقو جبينو و إيدو خرجو.. عينيه ولاو حمرين بكثرة الغضب كينفتو النار.. محسش على راسو حتا شنق على الخادمة.. نزار: كنقسم فمي بالله و طرا لبنتي ادنى حاجة.. حتا غنحفر قبرك بيدي.. لا نتي لا صاحبتك... لاحها فالأرض بقوة حتا تردخات و تم خارج و هو كيمسح على راسو.. حاس براسو غينفاجر.. لؤي غير شافو خرج تبعو بسرعة.. لقاه غيطلع فسيارتو.. حتا وقفو بصوتو و هو كيناديه.. لؤي: نزار تسنا.. نزار: ردخ الباب ديال السيارة شنو!.. لؤي: فين غادي بعدا!.. نزار: جمع إيدو على شكل قبضة و ضرب الزاج ديال السيارة حتا تشتت معرفتش.. معرفتش.. و لكن مغنبقاش مربع إيدي.. لؤي: لي دار هادشي غيكون واحد منا فالدار.. يستحيل شي واحد اقدر ادخل.. نزار: اصلا حتا واحد ميقدر لا يدخل و لا يخرج.. كيفاش غتكون خرجات.. لؤي: زعما تكون باقا فالدار.. يستحيل.. حيت الخدم كيدورو فكل قنتة فالصباح.. حتا من المخزن.. راك عارف.. نزار: وي عارف.. و لكن كيفاش خرجات.. لؤي: خاص تهدن هي لولة باش نفكرو كيفاش غنلقاو حل لهادشي.. هز راسو بانت ليه اكرام خارجة هي و آلاء.. حالتها حالة.. وقفات قدام نزار و شداتو من الكول.. نطقات بصوت جاااف و مقهور اكرام : رجع ليا بنتي.. نزار تصدم مبقا عارف ميقول.. هز راسو باه و اكتفى فقط بالصمت.. معندو حتا كلمة يقولها.. حيد ليها إيديها بشوية و باسها على راسها كيحاول اطمأنها و هو شاد وجهها بين إيديه.. نزار: غترجع.. طلع فسيارة آخرة.. و تبعو لؤي.. كسيرا بسرعة و هو كيفكر فوعدو.. واش فعلا غترجع.. نمشيو لغرفة خرى فنفس الرياض.. كدور فالغرفة و هي خدامة كتاكل فضفارها.. قفزات فاش سمعات صوت تيلي كيصوني.. قلباتو لقات نيميرو بريفي كيف العادة.. طلعات نفس و جاوبات.. كنزة: الو.. مراد: شفتك جبتي البنت ماشي الولد.. كنزة: غلطت صافي.. بحال بحال اش بغيتيني ندير ليك.. مراد: كنت باغي الوريث.. و لكن حتا البنت كيبقا الواقع ديال غيابها كبير.. دار ابتسامة جانبية و قطع.. خلاها غتموت بالخلعة لا تفرش.. عارفة مزيااان بللي نزار و لؤي اذكياء.. ماشي اي واحد العب معاهم.. يقدرو فاي لحظة يكشفوها... نزلو لتحت.. كانت آلاء جالسة جنب اكرام فوق كنابي و هي متكية على كتفها كتبكي.. كاميليا و لالة فاطمة بعاد عليهم شوية واقفين كيتحسرو على حالة اكرام.. كاميليا: عرفتي اش تفكرت.. هاكا طرا لهيام.. نفس السيناريو كيتعاود.. كيفما تخطفات اكرام واحد النهار.. ها بنتها تخطفات ليوم.. كنتمنا غير متكونش نفس النهاية و يلقاوها.. خايفة على اكرام بزاااف.. فاطمة : انشاء الله غيلقاو قمر.. صافي بلاش من هاد الهدرة دبا.. سكتو بزوج فاش شافو الخادمة منزلة نور فيديها و هو كيبكي.. اكرام حسات بقلبها تهز فاش سمعات غواتو.. فلحظة معرفاتش لاش حسات بحالة سمعات صوت قمر.. خنزرات فالخادنة و خداتو.. عنقاتو و خشاتو فصدرها و هي كتبكي.. هي كتبكي و هو كيغوت.. بعداتو شوية و مسحات دموعها.. شافت فآلاء كاميليا و داداها.. و هدرات بصوت باااح.. اكرام : عفاكم غير سيرو.. مبغيتش نشوف الشفقة فعينيكم.. يللا جات آلاء تهدر.. كملات كلامها عفااكم.. غير خليوني.. بغيت نبقا بوحدي.. غير مافيا مايطلع.. جبدات البزول و بدات كترضع فنور.. آلاء شافت حتا عيات و ناضت طلعات.. كامليا و لالة فاطمة كذالك.. حتا من الخدم مبقاوش كيدورو جيهتها... سالات رضاعت نور.. و حطاتو حداها كان ناعس.. جمعات رجليها عندها و هي كتفكر فبنتها.. فين غتكون و كيغتكون حالتها دبا.. دازت تقريبا شي زوج ساعات و هي على نفس الوضعية متحركاتش.. مقابلة مع الباب حاضية لي داخل و لي خارج و مرة مرة كتقلب تيلي ديالها لا تلقا شي اتصال من نزار... شوية بانت ليها شي خادمة داخلة و فيديها زوج طرود.. واحد كبير شوية و فوقو واحد آخر صغير.. معرفاتش لاش شدها فضول تعرف ديالاش.. واخا كتفكر غير فبنتها.. و لكن حسات بشي حاجة ماشي هي هاديك فيهم.. اكرام : اش داكشي!.. الخادمة : لالة غير شي طرود بسميت سي نزار.. لقاهم حارس قدام الباب.. اكرام : حطيهم غير تم.. الخادمة : هزات راسها باه و حطاتهم فوق الطاولة.. بلا متزيد كلمة وحدة مشات لشغلها ... بقات جالسة و مرة مرة كدور عينيها جيهة الطرود.. معارفاش لاش باغا تمشي و تهزهم.. لعنات الشيطان.. ماشي وقتهم دبا.. خاصها تفكر فبنتها و زايدون الطرد ماشي ليها.. بلا متحس لقات راسها مرة خرى كتشوف فيهم.. حتا كتبغي تنوض ليهم و كترجع تراجع.. طلعات نفس قوي و وقفات فاتجاههم.. معندو مايطرا الى شافتو غير تحيد هاد الشك من بالها.. هو راجلها دبا و لي ديالو ديالها.. قربات ليهم و هزاتهم.. حطات الطرد الكبير فالأرض و جلسات فوق الكنابي.. حيدات اللصاق بشوية و لاحتو.. حطات إيديها لي كترعد على الغطاية ديالو.. معرفاش باش عندها احساس خيب من لول.. العرق ولا كيقطر منها و هي كتهز فيها حتا حيداتها.. بلعات ريقها من داكشي لي شافتو قدامها.. حسات ب100 خنجر و خنجر تغرسو فقلبها.. حسات بيه كيتقطع من الداخل.. طاحت الارض و هي مزال شادة الكارطونة الصغيرة.. معرفات تبكي و لا تغوت.. معرفات تنظب و لا تنتاحر.. شي حاجة مكيتصورهاش العقل البشري.. شي حاجة ابليس.. و ميقدرش افكر فيها.. كانت آلاء نازلة باش تشوفها.. و لكن الصدمة كانت اقوى عندها هي التالية.. شهثات بصوت عالي و دارت إيديها على فمها.. محساتش بدموعها حتا نزلو سخان على خدها.. اكرام هزات راسها شافت فيها و ابتاسمات.. ابتسامة وراها اوجاع حتا واحد ميقدر اتصورها.. قربات إيديها لي كلها كترعد و هزاتو بين إيديها.. هزات رأس بنتها.. هزات طرف من قلبها مقطوع.. شداتو بين إيديها و هي كتقيس فوجه بنتها.. فوجه قمر.. قمر.. سماتها هاد السمية حيت هي لي ضوات عليها حياتها.. حياتها لي مبقاش عندها معنى.. قربات راسها ليها و خشاتو فصدرها.. خشاتو بقوة و دموعها نازلين.. قلبها كيتقطع.. شعور مكتحس بيه غير الأم.. الخادمات وقفو من هول المنضر لي شافو.. نزلو دموعهم و هما كيتحسرو على حالها.. تمات نازلة كنزة كتمختر.. وقفات فاش شافتها كتبكي.. آلاء كتبكي و الخدم كيبكيو.. مفهمات والو حتا شافتها حاضنة شي حاجة بيديها.. عرفاتو رأس قمر فاش حطاتو اكرام من إيديها و حلات الطرد لاخر.. شهقات و هي ممصدقاش داكشي لي كتشوف بعينيها.. هو قال ليها غيرجعها كيفما عطاتها ليه.. بلعات ريقها و هي كترجف غير راسها.. اكرام مرجعاتش تصدمات فاش شافت جسم بنتها فالطرد لاخر.. كانت عريانة.. إيديها كتفتف مقاداش توقفها.. و صوت شهقاتها مبقاتش قادرة تكتمو.. فنفس اللحظة دخل لؤي و نزار.. لي بدورهم تصدمو.. ملقاو ميقولو.. نزار قرب ليها كثر و هو ممتيقش عينيه.. ميمكنش تكون هادي بنتو قمر.. لا مخاصوش اتيق هادشي.. اكرام هزات جسم قمر بين إيديها.. مخفاوش عليها آثار ديال الدم لي تحت منها.. ميمكنش.. اكرام : اغتاصبوها.. كلشي شاف فيعا و زاد أجهش فالبكاء.. نزار جلس على ركابيه قدامها.. محسش بدموعو حتا نزلو.. كيبقا اب.. مقدرش اقرب منها و لا يقيصها.. حس بقلبو من الداخل كيرجف.. شاف الموتى حتا عيا.. و قتلهم بيديه.. و لكن عمرو حس بهاد الاحساس.. احساس كيقطعو من الداخل.. طفلة صغيرة.. مليها حتا ذنب.. مزال مكملات حتا شهر مقاد.. تموت بهاد الطريقة.. تغتاصب و يتقطع راسها.. ملقا حتا كلمة يواسي بيها اكرام.. هو بنفسو مقادرش يتقبل هادشي.. هو بنفسو حس بضعف كبييير فداخلو.. حس بالعجز.. حاس بيديه مربوطين.. بنتو ميتة قدام عينيه و مقادر ادير والو.. انهار من الداخل ديالو.. كيانو كيتحرق.. اكرام حطات جثة بنتها و وقفات.. بقات راجعة بلور و هي كتحرك راسها بلا.. و تمسح فدموعها.. اكرام : لا.. لا.. لااا هادي ماشي ندبنتي.. ه بلفين غير اخدعوني و يحرقو قلبي.. نزلات عينيها فنزار ياااك ا نزار.. هادي ماشي نتنا.. ياك.. غير كيكدبو علينا.. باغين غير ادمرونا.. نزار : شاف فيها رجع شاف قدامو و حدر راسو.. معارفش باش اجاوبها.. لؤي فاش شافها هكاك مشا شدها من كتافها من وراها كيحاول يهدأها.. لؤي: صافي اكرام غير تهدني.. اكرام : نزلو دموع حارين على خدها.. هدرات هاد المرة بهدوء: عفاك ا لؤي.. قول ليا هادي ماشي بنتي.. لا جواب.. حتا حد ماقدر يهدر.. من غير شهقات الجميع.. لالة فاطمة جلسات فوق الكنابي من هول الصدمة مقاداش حتا تحرك.. كاميليا متكية على الحيط و كتحسر على حفيدتها.. فلحظة غوتات اكرام.. خلاتهم كاملين قفزو.. حتا من نور لي كان ناعس.. فاق و هو كيغوت.. صرخة خرجات من أعماق اعماقها.. صرخة تسمعات فأرجاء الرياض كامل.. صرخة زلزلات كيانهم.. بدات كتندب فوجهها و هي كتغوت.. كتغوت بكلمة وحدة قمر.. لؤي كان شادها مزيان من إيديها باش متقربهاش من وجهها.. نزار حتا هو وقف كيجري عندها وقف قدامها فاش شافها كضرب راسها مع الحيط.. كتغوت على حر جهدها.. باغا تهرج داكشي لي فداخلها.. و لكن مقدراش.. مزالة كتشوف دم بنتها فيديها.. مزالة صورة بنتها قدام عينيها.. كتغوت و تبكي.. كلشي كيشوف فيها مصدوم.. آلاء هزات نور و خرجات بيه للحديقة كتحاول تسكتو و فنفس الوقت تبعدو على داك الجو.. اما كنزة مقدراتش تبقا واقفة مزال.. ركابيها خواو بيها.. جلسات على الأرض و هي كتشهق.. متصوراتش انها غتكون سبب فجريمة بشعة بحال هادي... بشوية بشوية اكرام بدات كتهدن.. حبسات من الغوات و هي مزال كتبكي و تشهق.. جرها نزار عندو عنقها و خشاها فصدرو.. خلاها كتبكي على راحتها و هو مزير عليها.. نزار : كيدوز إيدو على شعرها شوو.. صافي.. كنواعدك غنرجع حق بنتنا.. اكرام : بعدات عليه شوية و شافت فيه بعويناتها الدامعين انا مبغيتكش ترجع ليا حقها.. انا بغيتك ترجعها ليا كاملة.. ياك واعدتيني.. واعدتيني بللي غترجع.. و لكن رجعات غير جثتها.. نزار: ملقا باش اجاوبها.. رجع خشاها فيه و زير عليها كثر.. بشوية بشوية حس بيها ارخات بين إيديه.. طل عليها لقاها فاقدة الوعي.. تنهد هزها بين إيديه و تم طالع بيها لغرفتها.. نزلات دمعة حارة على عينيه و لكن سرعان ما مسحها.. نزل جوزيف مع الدرج بخطوات بطيئة من بعد مخلا اكرام ترتاح فالغرفة.. بالو كامل مع هادشي لي طرا ليوم.. سيناريو كاامل تعاود فدماغو.. لو عرف سبب هاد المصايب يقطعو طراف.. و متبردش النار لي فداخلو.. نزل و هو يلمح لؤي لي كيهدر فتيلي.. لؤي غير شافو نها المكالمة و تم جاي فاتجاهو.. لؤي : اتاصلت بالبوليس.. ضروري بالسيف علينا.. نزار: خاصني نعرف شكون.. كنقسم حتا غنخليه يتمنا الموت و ميلقاهش.. لؤي : خاص نتأكدو بعدا بللي هادي نفسعا قمر.. نزار: خنزر فيه بلا مينطق لؤي: الدراري الصغار كيتشابهو ا نزار.. نزار: مسح على راسو و هو حاس براسو غينفاجر معرفتش.. معرفتش... مشا بخطوات ثقيلة و بطيئة فنفس الوقت فاتجاه الجثة.. تحنى و جلس على ركابيه قدامها.. مزال مامصدق.. خاصو يعرف حاجة وحدة دبا.. واش هادي بنتو.. واخا متكونش هي قمر نفسها.. فهم راسو كيتعامل مع وحوش بدون ذرة رحمة.. جا لؤي وقف حداه لؤي: بلا متقيس شي حاجة.. باش فاش اجيو البزليس يعرفو لخدمتهم.. نزار: غوت بلا ميحس.. خلا كلشي يقفز بصوتو لؤي.. راني بكامل قواي العقلية.. عارف راسي اش كندير بلا متوريني.. لؤي: بقا كيشوف فيه بنظرات غير مفهومين.. بقا على نفس وضعيتو.. متخركش و منطقش.. عارفو باش فيكون حاس دبا.. راه اب.. حتا هو قريب غيولي اب.. عارف احساس شحال صعيب.. كيتمنا فالداخل ديالو متكونش هي قمر.. و لكن القدر لعب لعبتو المسخة مرة خرى.. الاقدار لي كتحكم.. و حتا واحد فيهم مغيقدر ابدل فالواقع شي حاجة... سرعان مجاو البوليس.. حاوطو المكان و هما كيسولو مختلف الاسئلة على لؤي و نزار.. كانو كيجاوبو ببرود.. عارفين الشرطة معندها فاش تفيدهم باش اعرفو الجاني.. عارفين راسهم كيتعاملو مع مجرم خطير.. مغيفهم ليه غير مجرم بحالو.. استجوبو الجميع تقريبا.. نزار و لؤي غير حاضيينهم.. حاسين بالوقت كيضيع منهم.. بغاو استجوبو حتا اكرام.. بحكم انها هي لي حلات الطرد و هي لولة شافتو.. و لكن اكيد نزار مخلاهمش.. لي فيها كافيها.. مغتكونش عندها الطاقة لأسئلتهم القاسية.. ميقدرش اغامر بيها كثر.. خدات الشرطة الجثة و خرجات.. اكيد خرج معاهم حتا نزار و لؤي باش اتبعو الأمور.. نزار باغي يتأكد فقط من ان الجثة واش جتثة بنتو و لا لا.. فقط لا أكثر.. هادشي لاش مزال صابر للشرطة.. طلع فسيارتو و فجنبو لؤي و هو كيفكر فعالم الاجرام لي خرج منها.. كان كيفكر انه عمرو غيرجع ليه مرة خرى.. و لكن على ما يبدو هاد القرار خاصو يرجع افكر فيه.. وسط غابة كبيييرة.. غابة شاااسعة بأشجار شاامخة.. نباتات و ورود فمختلف الألوان ضايرين بيها من كل جيه.. ضورات عينيها على المكان و هي مفاهمة والو.. بقات غير كدور فعينيها.. عجبها المكان.. خصوصا الفراشات لي كتحوم عليها.. هزات راسها فالسماء الزرقاء الصافية.. و الشمس لي نورها باعث الطمأنينة فنفوس الجميع.. سرعان ماتحولات ابتسامتها لدمعة واقفة فعينيها فاش تفكرات بنتها.. فلذة كبدها.. فلحظة سمعات صوت صراخ.. صراخ طفولي.. بصوت عذب جاي من بعيد.. حسات بقلبها تهز و هي متبعة الصوت و كتبعد النباتات لي حابسين عليها الطريق.. وصلات لواحد الهبطة.. بان ليها من بعيد واد ذو ماء ازرق صااافي.. بقات نازلة و الصوت غادي و كيقرب منها كثر.. وقفات قدام الواد.. و صوت الصراخ و لا كيتسمع فودنها على شكل ضحكات.. دورات وجهها بانت ليها قمر.. اه هادي بنتها قمر.. روحها قمر.. ترسمات ابتسامة على وجهها.. ابتسامة عريضة و هي كتشوفها ناعسة على جدع شجرة و هي كتلعب برجيلاتها الصفيورين و كضحك.. كيفاش وصلات لهنا.. حسات بضربات قلبها بداو كيتسارعو فاش سمعاتها قالت ماما.. اه نطقات.. نطقات و قالت ماما.. مهتماتش فديك اللحظة كيفاش نطقات و هي فهاد السن.. مهتمات لحتا حاجة.. كتشوف فير بنتها قدامها.. بدات كتمشى بخطوات بطيئة فاتجاهها.. و كلها شوق باش تحضن بنتها.. فلحظة تغير لجو من الصافي.. لجو هائج.. ضربات رعدة قوية فالسماء خلاتها تهز راسها.. شافت السما غايمة كتبعث بالحزن.. مهتماتش و رجعات كتكمل طريقها بسرعة هاد المرة.. محساتش حتا بدات قطرات المطر كتساقط.. بقوة كبيييرة.. الواد هاج.. رغم ذلك موقفاتش.. و لكن الاقدار حكمات باش توقفها.. معرفاتش كيفاش لقات الواد حاجز بينهم.. مفهماتش كيفاش امتا و علاش.. قمر بدات كتبكي و تغوت.. هزات اكرام راسها شافتو.. رجل طويل ببنية ضخمة.. لابس كللو الاسود و دلير لثام على وجهو.. ملمحات والو من غير عينيه الخضرين.. بداو دموعها كينزلو بلا متحس فاش شافتو هاز سيف طوييل فيديه و كيهز فيه الفوق.. غوتاااات على حر جهدها باسم بنتها.. صرخة تسمع صداها فالغابة كاملة.. و لكن للأسف كان نزل سيفو حتا طار راسها..... حلات عينيها و هي قافزة.. كلها كترعد.. دورات عينيها على ارجاء الغرفة و هي كتنادي باسم قمر.. آلاء و كنزة كانو حداها فاش غوتات.. مفهمو والو.. اكرام : قمممر.. قمممر.. قمر.. بنتيييي... بقات كتغوت بدون شعور.. وقفات و هي مزال كتنادي.. بدات كدور فارجاء الغرفة بلا متسكت.. آلاء و كنزة دوهاتهم بحركاتها.. كنزة محساتش براسها حتا جراتها جلساتها فوق السرير و جلسات جنبها.. كنزة: اكراااام.. صافي تهدني عفاك.. اكرام : بغيت بنتي.. بداو كينزلو دموعها حارين على خدودعا الحمرين جيبي ليا بنتي.. قلبي كيتقطع ا كنزة.. جيبو ليااااا بنتيييييي.. غوتات على حر جهدها و تكات على صدر كنزة و هي كتشهق بصوت عااالي.. دورات إيديها على خصر كنزة و هي خاشية راسها فصدرها و كتنخسس... كنزة معرفات راسها باش تبلات.. كانت بحال شي بنوتة صغيرة كتبكي فحضن ماماها.. عنقاتها هي التالية و هي مزال مخرجات من الصمة لي تعرضات ليها.. كيفاش قدرات دير هادشي فبنت صغيرة.. واخا يكون قلبو مصنوع من حجر.. ضحكات على تفكيرها.. هو اصلا معندوش القلب.. حسات بالرجفة فداتها.. شافت فاتجاه الشرفة ضلمات الدنيا.. تنهدات فاش شافت نزار و لؤي داخلين للغرفة.. استغلات الفرصة و ناضت من جنب اكرام بسرعة.. حسات بشعور خيب بزاااف و هي جنبها.. شعور كيقتلها من الداخل... نزار و لؤي جاو من مركز الشرطة و معلى وجههم حتا تعبير.. على الأقل تأكدو بللي البنت مكانتش مغتاصبة.. غير دم واصل ليها لتحتها.. واخا هاد الخبر مغيغير حتا حاجة.. و لكن على الاقل ىاه نقطة مزيانة.. مزال حتا لغدا عاد غيقدر اتأكد واش الجثة هي جثة قمر نفسها.. خاص الوقت للتحاليل الطبية... دخل نزار و جلس جنب اكرام.. عيان بزااااف.. نفسيا و جسديا.. اكرام غير ساكتة و دمعة فطرف عينيها.. ما قدر اقول ليها والو.. مبغاش اخللي ليها امل من لا شيء.. كاينة فرصة انها متكونش بنتهم.. و لكن بنفس النسبة ممكن تكون بنتهم.. مبغاش ازيد حطمها كثر من امل فارغ.. تكا فوق السرير و هو كيدور احداث ليوم فراسو.... كانت كدور فغرفتها.. مغرفة مدير.. حارت وسط افكارها.. هزات مونطوها و نزلات مع الدرج.. خرجات من الدار بلا ميشوف جيهتها حتا واحد.. كلشي كيفكر غير فهادشي لي وقع ليوم... بقات غادة كدور مع الزناقي.. مشات فين موقفة سيارتها.. خرجات الشانطة لي فيها الفلوس نزلاتها و رجعات خرجات.. بقات جاراها و هي كتخيط فالدروبة.. حتا وقفات فنفس البلاصة لي عطات فيها قمر.. بلعات ريقها و هي كتشوف فنفس السيارة مزالة واقفة فبلاصتها.. مشات و دقات عليهم.. نزلو الزاج بشوية.. تصدمو فاش شافوها.. مكانوش متوقعين مجيئها.. الرجل: بالانجليزية كيف العادة شنو!.. كنزة: بفيت نهدر مع سيدك.. الرجل: حيدي من هنا عفاك.. كنزة: سمع مزيااان.. راك مزال معارفنيش شكون انا.. و وسط اي عائلة كبرت.. نقدر نمحيك من الدنيا فزوج تواني.. متنساش راني شايفة وجهك مزياااان.. الرجل: شاف فصاحبو و هما كيهدرو فير بالعينين.. هز تيلي دوز لابيل.. هدر معاه هو فلول.. حتا خدا الاذن عاد دوزو ليها.. مراد : مال لالة كنزة معذبة راسها تا لهاد الدرجة.. كنزة : نتا واحد حقيير.. مكتسواش.. مراد: وا شتيي ها تخصار الهدرة دبا.. كنزة: عطيتيني وعد و كلمة راجل انك غترجع قمر.. مكنتش كنظن راسي كنتعامل مع شماتة.. مراد: انا واعدتك غنرجعها.. و رجعتها كيفما قلت.. مواعدتكش بانها غترجع حية ترزق.. كنزة : انا لي غالطة حيت فكرت نتعامل معاك.. مغنزيدش معاك فالهدرة.. فلوسك هاهوما عند رجالك معندي مندير بيهم.. عمري شفتك و عمرك شفتيني.. و صافي.. قطعات و رجعات التيلي للراجل.. مدات ليهم الشانطة و زادت يي.. كانت التانية صباحا.. السماء سوداء.. القمر مباينش اليوم.. و حتا النجوم كانت مغطياها الغيوم السوداء.. حتا واحد مقدر اغمض جفن من جفونو.. مقدروش انعمو و لو بتانية قسط من النوم.. نزار كان متكي فوق السرير كيشوف فالسقف و فراسو الف حاجة كيفكر فيها.. الافكار كلها مخربقة فدماغو.. مبقاش عارف الصح من الخطأ... اكرام كانت جالسة فالشرفة.. على الأرض.. جامعة رجليها عندها كتشوف فالسما و الدمعة فطرف عينيها.. فالداخل ديالها كتمنا يبان و لو بصيص صغيير من ضوء القمر.. قلبها كيتقطع.. معالم بحالها غير لي خالقها.. حتا من نور مبقاتش داياها فيه.. ظلماتو واخا ماليه حتا ذنب.. و لكن كاميليا مقدراتش تخليه و جابتو عندها.. خافت يتكرر معاه نفس الشيء لي طرا مع قمر مرة خرى.. ميمكنش ليها تخليه مع الخادمات هاد المرة... حسات بالعطش.. من الصباح متحطات قطرة الما ففمها.. مقاداش تنوض و لكن شحفة تمكنات منها.. تنهدات و وقفات.. خرجات من الشرفة و مشات فاتجاه الباب.. نزار حاضي كل حركاتها.. غير شافها وقفات قدام الباب ناض جالس.. نزار : فين غادا!.. اكرام : بغيت غير نشرب.. نزار: غنمشي معاك.. اكرام : مكين لاش.. صافي.. مخلاتش ليه القرصة فين اجاوبها و خرجات.. بقات غادة مع الممر.. بان ليها الضو ديال مكتب لؤي شاعل و الباب محلول شوية.. مهتماتش للأمر و نزلات للمطبخ.. لقات الخادمات جالسات كل وحدة كيفاش و كيخمو و يتحسرو على الحالة لي وللا فيها هاد الرياض.. غير شافو اكرام وقفو كاملات و هما كيتسناوها غير تنطق باش انفذو.. اكرام : فير سيرو جلسو.. باغا غير نشرب.. دارو كيفما قالت.. مشات هي شربات و رجعات طالعة لغرفتها.. دازت مرة اخرى من قدام المكتب.. هاد المرة سمعات صوت لؤي كيهدر.. معرفاتش لاش جاها احساس بللي الموضوع كيخص قمر.. قربات بشوية و هي كتسمع لهدرتو.. حسات بتوثرو فنبرة صوتو.. لؤي: يوسف.. صاحبي غير عاود تأكد.. يوسف : دور تقود.. راني هدرت.. تاكدت من الفيديو شي ثلاثة المرات.. صافي.. مافيهش الشك نهائيا.. الفيديو ممفبركش.. حقيقي 100.. لؤي : مغتخسر والو الى رجعتي تاكدتي.. يوسف : واش غتوريني خدمتي.. كوكان مفبرك غنعرفها من المرة لولة.. هادشي كيمشي ليا فالدم.. لؤي: مقادرش نتيق داكشي لاش.. يوسف : تنهد اوا اش غدير دبا.. لؤي: معرفتش.. معرفتش.. حاس براسي غنقتلها الى تصرفت دبا.. يوسف : خاص تحكم فاعصابك ا صاحبي.. فكر بشوية و عرف كيفاش تصرف.. لؤي : معرفتش.. يوسف : سير ترتاح دبا.. و انا غدا غنجي عندكم.. لؤي: بسلامة.. قطع معاها و هو مزال كيفكر.. مبقاش ولا ادنى شك فصحة الفيديو.. و لكن عقلو الباطني مباغيش اصدق هادشي... طلع البيسي و دخل مباشرة عاود خدم الفيديو.. تكا على الكرسي و دار إيدو ورا عنقو.. بدا كيعاود فالقيديو و معلى بالوش بالعنين لي مراقبينو من ورا الباب.. كان الفيديو على كنزة.. فاش كانت كتافق مع مراد على خطف نور.. فيه كلشي.. كل كلمة دازت بينهم تسجلات.. كان كيبان غير شوية من وجه كنزة بحكم الظلام و لكن عرفو كيفاش يخليو شوية النور عليها.. لؤي حاس براسو غينفاجر.. حابس راسو بالسيف باش مينوضش يقتلها و يشرب من دمها... اكرام دارت إيديها على فمها و دموعها نازلين شلال من عينيها.. ممتيقاش بللي ختها لي دارت فيها هككا.. ختها لي حطماتها و دمراتها.. هي لي قتلات روحها من الداخل.. محساتش على راسها الا و هي قدام غرفة كنزة.. حلات الباب بلا مدق.. ملقاتهاش.. تفكرات بللي دازت عليها فالصالون.. نزلات بسرعة و هي تلمحها جالسة هي و آلاء.. غير شافوها وقفو بزوجات.. كنزة: اكرام مالكي!.. اكرام بقات كتشوف فيها بنظرات كلهم حقد.. حسات بحرقة كبيرة فقلبها.. كانت تمنا الموت ولا هاد العذاب لي ولات عايشاها.. كيفاش ختها قدرات تقطع ليها قلبها هككا.. عطاتهم بنتها بلا متبين ولو ابسط حركة ديال الرحمة.. محساتش على راسها حتا لقات راسها جاراها من شعرها و كدي و تجيب فيها.. آلاء مبقات فهمات والو و هي كتشوف فيها دارتها تحتها و هي كتنتف و تغوت.. كتحاول تبرد ولو غير جزء بسيط من الحرقة لي فقلبها.. اكرام : الله العن طبوووون مك يا بنت القحبة.. يلعن الزامل بوووك يا الخانزة.. بنت صغيييييييرة ا غيييباد الله.. مزال مكملات حتا 2 سيمانات مقادين.. واخا تكوني حجر يااا الكلبة.. غير باش درقي وسخك با المسخة.. الزامل لي جا يمسح فيك رجليه.. بقات كتنتف فيها و هي كتعاير و تغوت ربي لي خلقها.. حاسا براسها ضعيفة بزااااف من الداخل.. كنزة حتا هي كانت كتغوت و تبكي و هي كتحس بشعرها كيتقطع و جلدة راسها غطير.. كلشي نزل فاش سمعو غواتهم.. مفاهمين والو.. الا لؤي غير سمع هدرة اكرام فهم بللي شافت الفيديو.. واها معرفش كيفاش.. مكانش عندو الدماغ لي يفكر حتا فجواب هاد السؤال... بقات اكرام فوقها و ناضت و هي كتلهت.. مناضت حتا بردات هوايشها.. حاسا بنار حارقة شاعلة فيها.. الجنون كينقزو فوق راسها.. كنزة شادة فشعرها و هي كتبكي.. فاطمة : مشات عند كنزة كتجري ويلي بنتي.. شني عملتي.. هبلتي و لا.. اكرام : كتغوت خليييها.. خليييييها.. تستاهل مااا كثر.. هادشي كامل و ميبردش النار لي فقلبي.. كاميليا : بنتي غير شرحي لينا شنو واقع.. اكرام : شافت فلؤي لي داير ادو فجيابو و متكي على الحيط سولوه هو يجاوبكم.. كلشي بدا كيشوف فلؤي كيتسناوه ينطق.. تنهد بصوت مسموع و هدر.. لؤي: كنزة هي لي عطات للمافيا قمر.. داتها ليهم بيديها.. و هادشي بفيديو سيفطوه هما نفسهم.. هانتي تفضحتي دبا ا لالة كنزة.. كنزة: شدات الكنابي و هي كتخاول توقف هماااجية.. فين تربيتي يا المسخة... انا منااادماش على داكشي لي درت سمعتييي.. تستاهلوو.. كلكم دمرتوني.. كتشوف فنزار و اكرام خصووصا نتي ا اكرام.. من نهار دخلتي لحياتنا قلبتي مجراها كامل.. كرهتك قبل ما نشوفك كااااع.. خديتي مني كلشي.. حياتي عائلتي.. راحتي و حتا الشخص لي كنبغي.. تستاهلي اي حاجة درتهة فيك.. سمعتييي.. و مكين العاهرة و المسخة قدك.. نسيتي ماضيك و لا شنو.. اكرام : سيري الله اياخد فيك الحق.. اشنو خديت منك.. ااا دوي.. شنو خديت.. فكرتي غير فواحد 8 شهور لي دوزت معاكم ياااك.. هادشي فاش فكرتي.. سنيييين طويلة و انا بعيدة على عائلتي.. فالبرد فاش كنتي نتي فحضن دادا متكية و مدفية راسك بحوايجك لي مارك و كتسناي الخدامات يدورو عليك.. انا كنت كنعس بالجوع بلا عشا.. كنتلوا فمانطة بالية كللي كنتفتف بالبرد.. الى كليت اليوم كنت كنفكر شنو غناكلو غدا.. نتي كلشي كان موفر ليك.. عمرك شي حاجة نقصاتك.. بداو دموعها كينزلو بلا متحس كنت باغا نعرف غير شي حاجة على عائلتي.. غير شكون انا.. حيين و لا ميتين.. مكنت عارفة والو.. واش عارفة شحال صعيب هاد الشعور.. و دبا بنتي ماتت.. طاحت على ركابيها كتبكي و تشهق قتلتيها بلا حتا ادنى رحمة.. هزيت راسها بين إيدي.. عمري كرهت شي حد و لا حقدت عليه لحد الان.. عمري هزيت فقلبي من جهة اي واحد.. و لكن نتي ماشي غير كرهتك دبا.. وصلت لمستوى مكرهتش نغرس ضفاري فقلبك و نجبدو ليك بيديا.. حرام عليك... حراااااام علييييك.. عمري نسامحك.. لا دنيا لا آخرة.. سكتات و هي مزال كتشهق و تنخسس.. الجناوى كيقطعو فيها من الداخل.. كان واقف متكي على الحيط و النار شاعلة فيه.. مكرهش يقتلها و يشرب من دمها.. جمع إيديه على شكل قبضة و تم غادي فاتجاهها.. غير شافتو جاي عندها بدات كترجع بلور.. خلعها بنظراتو و عينيه لي كينفتو النار.. شوفاتو مكيبشروش بالخير نهااائيا.. بقات راجعة حتا لصقات على الحيط.. هز إيدبه و حطها على عنقها كيدوزها بشوية.. خلاها حتا ترخات معاه و نسات راسها.. ملامحو جامدة مكدل على ادنى تعبير.. فلحظة زير إيديه على عنقها حتا خنقها.. بقا ملصقها على الحيط و هو كيطلع فيها حتا مبقاتش لامسات رجليها الارض.. حطات إيديها على عنقو و هي كتحاول تفك راسها من بين إيدبه.. كان خاكمها مزيان بقبضة قوى منها.. نزار: شنو ندير فيك دبا!.. كنزة معندهاش الطاقة باش تجاوبو.. كانت كتشوف غير فلؤي شوفات ترجي باخلصها من بين ادين نزار.. و لكن بدون فائدة.. لؤي متحركش.. حاسا بيه غيقتلها.. شافت الموت قدام عينيها.. كان بحال شي وحش.. ممخدمش عقلو.. حيد إيديه على عنقها بشوية.. طاحت الارض و هي شادة فعنقها كتحاول تسترجع انفاسها و كتكح.. نزل جوزيف تا لمستواها جرها من شعرها و همس فودنها.. نزار: درت غير بصداقتي مع خوك.. اما كنت غنوريك المعنى الحقيقي ديال العذاب.. لؤي كان غير واقف بدون ادنى حركة.. على وجهو برود مستفز.. عكس الداخل ديالو.. حاس براسو باغي يقتلها.. باغي يقطع راسها.. ياريتو قتلتها حسن ميشوف هاد النهار.. لالة فاطمة قطعات ليها فقلبها بغات تمشي عندها و هو يجي لؤي بخطواتو الثقيلة كيف عادتو.. دار ليها اشارة باش توقف و متكملش طريقها.. وقف قدام كنزة و هو مزال داير اديه فجيابو.. لؤي: تهزي.. بقات كتشوف فيه بعينين دامعين بلا متنطق.. لؤي: من تحت سنانو قلت تهزييي.. شدات فالحيط بلا هواها و حاولات توقف.. واخا مقاداش.. و لكن بالسيف عليها.. و اكرام مزالة فبلاصتها طايحة فالارض و كتبكي.. شاف فيها كيفاش مدمرة.. كلها كترجف.. متستاهلش هادشي فحياتها.. شد كنزة من دراعها بقوة و تم مخرجها معاه.. دار شاف فنزار بمعنى تبعني... جرها خارج بيها و هي كتبكي و كتهدر بصوت مخنوق.. كنزة : لؤي عفاك.. و الله ما درت معاه على انه يقتلها.. قالي غير يحطفها كنقسم ليك.. لؤؤي.. لؤي.. خرج بيها الحديقة بلا مينطق طلق منها بقوة حتا كانت غطيح.. شدات فراسها فاخر لحظة.. لؤي: بنبرو حادة شفتي وجهو!.. كنزة : كنقسم ليك ا لؤي ما كنت عارفة عفااك.... لؤي: قاطعها قبل متكمل و هو كيغوت سولتك جاوبي.. بلا زيادة.. واش شفتيه.. نزار جا و وقف حداهم.. دار ايدو فجيابو و هو كيتسناها تهضر.. كنزة : بلعات ريقها بصعوبة لا مشفتوش.. آلاء حتا هي تبعاتهم و وقفات جنب لؤي و الصدمة مزال واضحة على ملامحها.. لؤي: شفتي فيه شي حاجة كتميزو.. اي حاجة.. كنزة: هزات راسها باه و هي كتمسح فدموعها.. كتهدر و تنخصص اه.. عينيه.. عينيه فواحد الخضر.. وااضح و كليير.. قدرت نشوف غير عينيه فداك الضلام.. و عاد إيديه لي كلها وشام.. آلاء كانت حداهم غير سمعات هدرتها حسات بقلبها تهز و فبالها 100 فكرة و فكرة كدي و تجيب فيها.. زعما ممكن اكون نفس الشخص.. حدرات راسها و هي كتفكر احداث ديك الليلة المشؤومة.. لؤي: صافي هادشي لي شفتي.. كنزة : هزات راسها باه.. لؤي: يللا خرجي برا.. كنزة : كيفاش.. شنو كتقول!.. هزات راسها بانت ليها لالة فاطمة جايا كتجري عندهم حالتها حالة.. هازة قفطانها.. و هي كتبكي لؤي : راني هدرت.. خرجيي برا.. و بلا متعولي تشوفي فالكونط ديالك.. غدا غيتسد.. كنزة : كيفاش.. واش عارف راسك شكتقول.. متقدرش دير هكا.. لؤي: نقدر.. و غتشوفي على عينيك.. فلوسك را كلنا عارفين مزيااان خسرتيهم فامريكا.. فلحظة تحول ملامحو من ملامح هاديين لوحش عروقو خارجين و وجهو حمر.. غوت حتا خلا كلشي قفز يللا خرجييي برا منعاودش نشوف وجهك مرة خرى.. فاطمة : قربات ليه و شداتو من إيديه و هي كتبكي لا ا ولدي.. متءدرشي دير هايدا.. راها ختك.. فين غتخرج فهاد الليل.. عفا ولدي لما رجع فكر.. خللي غير لغدا و شوف اش دير.. الله ارضي على ولدي.. سكتات و هي كتشهق.. حاطة اديها على فمها و كتبكي بحرقة.. كتشوف فعائلتها كدمر قدامها و مقادرة دير والو.. ايديها مربوطين.. لؤي حيد اديها لي على اديه و هدر بصوت قاصح كيدل على ان صبرو نفذ.. لؤي: هادا كللو بسبابك ا دادا.. نتي لي فششتيها لدرجة ولات باغا كلشي ليها.. و دبا جا وقت تحمل نتائج اخطاءها.. حتا اكرام ختي.. متنسايش هادشي.. حبست راسي باش منقتلهاش غير على ود ام جمعاتنا.. راها تحت القبر دبا.. دار شاف فكنزة لي واقفة و دموعها شلال من عينيها.. هدر بصوت خلاها تقفز من بلاصتها مغنعاودش هدرتي 100 مرة.. خرجيي بحالك.. يللا تحركي قودي عليا من هنا.. بلعات كنزة ريقها و دارت خرجات.. كتسمع فصوت بكا و شهقات لالة فاطمة لي طايحة فالارض و كتزيد توجع.. حاسا براسها غتخنق.. خرجات من رياض و هي كدور فالشوارع معارفة راسها فين تمشي ولا فين تحط راسها لؤي دار شاف فلالة فاطمة ملقا ميقول ليها مزال.. تنهد بصوت مسموع و هو كيمسح على راسو.. لؤي: آلاء تبعيني.. لا رد.. كانت ساهية و كتشوف فالارض.. و دماغها مشغول فبلاصة خرى.. هاد المرة غوت.. لؤي: آلااااء.. آلاء : قفزات ااا.. ءءء.. نعام.. لؤي: قلت تبعيني.. آلاء : خاص نهدر معاك.. نزار شاف فيهم.. دار ايديه فجيابو و تم راجع للداخل.. حتا وقفاتو آلاء بصوتها.. آلاء : الموضوع كيخص هادشي.. نزار رجع زوج خطوات و هو كيتسناها تهدر.. لؤي حتا هو ركز معاها.. آلاء : بلعات ريقها احم.. حتا لي كان خاطفني.. سكتات شوية و هي كتسترجع احداث ديك الليلة.. نزلات دمعة من عينيها و لكن دغيا مسحاتها حتا هو بنفس هاد المواصفات.. عينيه خضرين.. عمري نساهم خضر كلييير.. و.. و إيديه كلها وشام.. يعني ممكن اكون نفس الشخص!.. لؤي: علاش مقلتيش هادشي من قبل.. آلاء : مجابتهاش الفرصة و صافي.. نزار: إذن هو نفسو لي قتل ياسر.. هادا ماشي اي واحد.. خاص نعرفو قصتو.. و كنقسم حتا ندفنو حي.. فاطمة جنبهم كتسمع و كدورها فدماغها.. خايفة من داكشي لي فبالها يكون صحيح.. بلعات ريقها و دموعها مزال مقادرة تحبسهم.. نرجعو للداخل.. كانت طايحة فالارض كتبكي بحرقة و كاميليا جنبها.. حاسا بقلبها كيتقطع طراف.. تموت و متشوفش هاد النهار.. مكرهاتش تمشي تقتلها و تقطع راسها بيديها.. واخا مغتقدرش تبرد النار لي شاعلة داخلها.. كاميليا : را حرام ا بنتي هادشي لي كدير فيه.. را غتقتلي راسك هككا.. متاكلي متشربي.. غتموتي قبل الوقت.. اكرام : اااش بغيتيني ندير.... را بنتي هادييييك.. الله يا ربي و ختييي لي غدراتني.. ختيييي لي قتلاتني..... الله اياخد فيها الحق... بغيتها عمرها ضحككك مزال.. حرااام عليها.... و الله حتااا حرااااام.... كرهتها و الله حتاا كرهتهاااا.. يتبع التنقل بين الأجزاء معظم التعليقات تم إخفاءها بواسطة الفيسبوك نحاول بكل الوسائل المتاحة إستعادتها في أقرب وقت ممكن.